วิเคราะห์ความอ่อนไหวต่อค่า FT ที่อาจลดลง Utilities Sector
17 พฤษภาคม 2566

วิเคราะห์ความอ่อนไหวต่อค่า FT ที่อาจลดลง
Utilities Sector
หนึ่งในนโยบายของพรรคก้าวไกลที่จะทำภายใน 100 วันหลังเลือกตั้ง คือ ลดค่า Ft ลง 0.70 บาท/กิโลวัตต์ชั่วโมง ซึ่งทำให้เกิด downside ต่อประมาณการของเรา
Investment highlights
เหตุการณ์ ผลการเลือกตั้งครั้งล่าสุดอย่างไม่เป็นทางการของไทย พรรคก้าวไกลได้ ส.ส. มากที่สุดจำนวน 151 ที่นั่ง และได้ประกาศพร้อมจัดตั้งรัฐบาล โดยหนึ่งในนโยบายของพรรคก้าวไกลที่จะทำภายใน 100 วันหลังวันเลือกตั้ง คือ ลดค่า Ft ลง 0.70 บาท/กิโลวัตต์ชั่วโมง (kWh)
ค่า Ft ปี 2566 ค่า Ft ปกติจะปรับรอบทุก 4 เดือน โดยในปี 2566 การปรับรอบแรก (เดือน ม.ค.-เม.ย.) ค่า Ft อยู่ที่ 1.5492 บาท/kWh และการปรับรอบที่ 2 (เดือน พ.ค.-ส.ค.) อยู่ที่ 0.915 บาท/kWh จากสมมติฐานปัจจุบัน เราคาดว่าค่า Ft ในการปรับรอบที่ 3 (เดือน ก.ย.-ธ.ค.) จะไม่เปลี่ยนแปลงจากรอบที่ 2 ที่ 0.915 บาท/kWh อย่างไรก็ตาม ด้วยนโยบายดังกล่าวของพรรคก้าวไกล จะทำให้เกิด downside risk ต่อประมาณการของเราที่ค่า Ft รอบที่ 3 อาจต่ำกว่าที่เราคาดการณ์ไว้
การวิเคราะห์ความอ่อนไหว ในการคำนวน downside ที่อาจเกิดขึ้นจากนโยบายลดค่า Ft ของพรรคก้าวไกล เราคาดว่าค่า Ft จะลดลง 0.70 บาท/ kWh ในการปรับรอบที่ 3 (ประมาณ 100 วันหลังจากวันเลือกตั้งในวันที่ 14พ.ค.2566) ทำให้เราทำการวิเคราะห์ความอ่อนไหวต่อผู้ประอบการโรงไฟฟ้าแบบดั้งเดิมภายใต้การวิเคราะห์ของเราด้วยค่า Ft เฉลี่ยปี 2566 อยู่ที่ 0.8931 บาท/kWh เทียบกับสมมติฐานล่าสุดของเราที่ 1.1264 บาท/kWh โดย BGRIM จะได้รับผลกระทบสูงสุดจากความอ่อนไหวของค่า Ft โดยจะมี downside ต่อประมาณการกำไรปี 2566 ที่ 22% ตามมาด้วย GPSC ที่ 18% ผู้ประกอบการโรงไฟฟ้าแบบดั้งเดิมที่เหลือ ได้แก่ BPP EGCO GULF และ RATCH จะมี downside ต่อประมาณการกำไรที่จำกัดที่ประมาณ 0-2%
มุมมอง KS
คงมุมมองที่เป็นกลาง เราคงมุมมองที่เป็นกลางต่อกลุ่ม utility เนื่องจากเราเล็งเห็นความไม่แน่นอนของนโยบายภาครัฐที่เกี่ยวข้องกับผู้ประกอบการโรงไฟฟ้า ขณะเดียวกัน เรายังคาดว่าจะเห็นราคาเชื้อเพลิง รวมถึงราคาก๊าซธรรมชาติและราคาถ่านหินที่มีแนวโน้มลดลง ซึ่งช่วยให้อัตรากำไรขั้นต้น (GPM) ของผู้ประกอบการโรงไฟฟ้าทุกรายเพิ่มขึ้นอย่างมีนัยสำคัญ
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #FT